La XVII edició de Marquesa Concerts començarà el pròxim 26 de maig
10 maig 2018

## La XVII edició de Marquesa Concerts començarà el pròxim 26 de maig10 maig 2018Última actualització: 14 juliol 2025

![](../gestion/img/AO__3831-copia.jpg)  
  

El jardí de la Casa de Cultura Marqués de González de Quirós obre la temporada de concerts amb una de les cites més destacades de l'any a la ciutat: "**Marquesa Concerts**". La XVII edició del Festival tornarà a oferir qualitat i diversitat musical de la mà de Tennessee, Wyoming y Los Insolventes, Javier Álvarez + Jonathan Pocoví + Javier Puig i Carlos Núñez.  
  
**Joan Muñoz**, regidor delegat de Cultura i el director de "Marquesa Concerts", Eudald González, han estat els encarregats aquest matí de presentar la cita musical que tindrà lloc els dissabtes, 26 de maig i el 2, 9 i 16 de juny a partir de les 22.30 hores.  
Muñoz ha declarat que "t_ots els dissabtes del 26 de maig al 16 de juny tindrem música en directe que anirà adreçada a públics diversos. Hem programat les actuacions d'artistes i grups que tot i que fa molts anys que estan en els escenaris segueixen treballant i creant música_". També ha destacat “_el magnífic espai per a aquest tipus d'esdeveniments com és el Jardí de la Casa de la Marquesa, un jardí al cor de la ciutat que a més té unes condicions acústiques i de sonoritat molt bones, on s'està molt bé escoltant els concerts"_.  
  
Per la seua banda, **Eudald González** ha recordat que en 17 anys el festival ha comptat amb grans artistes com Kiko Veneno , Lluís Llach, Aute, Los Secretos... Pràcticament tots els grups que han estat història viva de la música del nostre país.  
  
El 26 de maig començarà el cicle amb l'actuació de **Tennessee**, una banda mítica dels 80 que delectarà el públic amb rock & roll, swing, blues i sobretot doo-wop.  
Ja el dia 4 de juny serà el torn de **Wyoming y Los Insolventes**, una banda dirigida per Wyoming amb un repertori basat en els grans èxits del Rock n 'Roll dels anys 70.  
El 9 de juny serà el torn per a l'actuació de **Javier Álvarez**, acompanyat per **Jonathan Copoví** i **Javier Puig**. Tres cantautors que realitzaran un repàs pel seu repertori musical.  
  
Tancarà el cicle **Carlos Núñez** el 16 de juny, amb una àmplia i reeixida trajectòria, que compta amb un Grammy Llatí.  
  
Les entrades surten hui a la venda a la Casa de la Marquesa en horari de 11:00 a 14:00 i de 18:00 a 20:00 hores de dilluns a dissabte a un preu de 10 € entrada normal i 8 € preu reduït amb Carnet Jove o de Pensionista.  
  
També es podran adquirir a [www.instanticket.es](http://www.instanticket.es).